Publication: Magyar Közlöny
Issue: MK-2002-103 (Year: 2002, Number: 103)
Era: 1990-2004
Section: 5. számú melléklet a 20/2002. (VIII. 1.) BM rendelethez
Paragraph Index: 252

12. A szavazás napján és azt követõen 12.1. Jogi és számszaki szempontból ellenõrzi a beérkezett szavazóköri jegyzõkönyvek rovatainak pontos kitöltését. A hibás jegyzõkönyveket javításra visszaadja az SZSZB-nek. 12.2. A TVI vezetõjének rendelkezésére figyelemmel a területi választás összegyûjtött szavazóköri jegyzõkönyveinek 1. és 2. példányát haladéktalanul beszállítja az OEVIhez vagy a TVI-hez, a jegyzõkönyvek 3. példányainak 3 napos közzététele útján tájékoztatja a nyilvánosságot a választási eredményekrõl. 12.3. A helyi választás szavazóköri jegyzõkönyveit manuálisan vagy a helyi összesítõ rendszer segítségével (okmányirodai HVI esetén kizárólag a központi választási rendszer útján) legkésõbb a szavazást követõ napon 16.00 óráig összesíti, és segítséget nyújt a HVB-nek a helyi választás összesítõ jegyzõkönyveinek (a továbbiakban: helyi összesítõ jegyzõkönyv) kiállításához. A települési kompenzációs lista választási eredményét tartalmazó jegyzõkönyvet az egyéni választókerületi eredmény megállapítása elleni jogorvoslati határidõk lejártát, illetõleg a benyújtott kifogás jogerõs elbírálását követõen kell kiállítani. 12.4. A helyi szavazatösszesítõ rendszert használó HVI a választás éjszakáján 24.00 óráig, a berögzített szavazóköri jegyzõkönyvek kislistás és kisebbségi önkormányzati választásra vonatkozó összesített adatait faxon továbbítja az OEVI-be. Az adatokat nem kell továbbítani, ha az elõzõ faxolás óta változás nem következett be. 12.5. A HVB által kiállított helyi összesítõ jegyzõkönyvek 1. és 2. példányait haladéktalanul az OEVI-hez továbbítja számítógépes feldolgozásra a helyi választás szavazóköri jegyzõkönyveinek 1. és 2. példányaival együtt. 12.6. A HVI vezetõje a szavazóköri jegyzõkönyvek 3. példányait, valamint a helyi összesítõ jegyzõkönyvek 3. példányait 90 nap elteltével, illetve kifogás, büntetõeljárás esetén – a 90 napot meghaladó elbírálást követõen – az ügy jogerõs lezárása után irattározza. Az OEVI további feladatai

Source: https://magyarkozlony.hu/hivatalos-lapok/396440d15ef23bb208749cebdb99e04382d04317/dokumentumok/6c87cf811a0c835c8cfcf2c36c09e01c5e9d1036/letoltes